
DIE  NAAM  VAN  ONS  GEMEENTEBLAD  : DIE  RAMSHORING 


Die  ramshoring  wat  voor  op  ons  gemeenteblad  afgedruk  is,  is  volgens  argeoloë  tydens 
tempeldienste  bespeel,  óf  eenstemmig  óf  antifonies.  Dit  is  ook  gebruik  by  die  Trom- 
petfees  met  die  aanvang  van  'n  nuwe  jaar.  Daar  is  natuurlik  verskillende  weergawes  van 
die  ramshoring.  Die  een  wat  in  ons  blad  verskyn,  was  werklik  van  'n  horing  gemaak.  Dit 
het  'n  klein  oortjie  aangehad  waardeur  dit  met  'n  riem  of  ander  soortgelyke  materiaal 
gehang  kon  word.  Latere  Romeinse,  Italiaanse  en  Spaanse  weergawes  van  die  ramshoring 
was  meer  gekrul  en  het  eintlik  teruggewys  in  die  rigting  van  die  blziser  se  gesig,  en  het  'n 
dwarsstaaf  in  die  middel  van  die  krul  waaraan  dit  vasgehou  kon  word.  In  Hebreeus  is  die 
ramshoring  genoem  die  sofar,  of  keren  yobêl,  d.w.s.  die  ram  of  die  bok  se  horing. 
Soortgelyke  ramshorings  word  vandag  nog  in  sinagoges  gebruik. 

In  die  gemeente  is  daar  sedert  ds  Marsman  se  dae  'n  nuusbrief  uitgegee.  In  ds  Hoffman 
se  tyd  kry  die  gemeenteblad  die  naam  Die  Ramshonng.  Die  bedoeling  is  waarskynlik  dat 
deur  Die  Ramshonng  die  gemeente  alles  “hoor”  wat  gehoor  moet  word. 


Oudl  Joe  Coetzee 


Bronne:  Pictonal  Biblical  Encyclopedia 

VOORWOORD 


Wat  'n  voorreg  was  dit  nie  om  te  deel  in  die  voorbereidings  vir  die  veertigjarige  fees  van 
ons  gemeente  nie! 

Hiermee  word  aan  u 'n  spesiale  feesuitgawe  van  Die  Ramshonng  gebied.  Ons  opregte 
waardering  gaan  aan  broer  FCD  (Dennis)  Potgieter  wat  al  die  kostes  gedra  het. 

Hierdie  is  'n  poging  om  'n  beeld  te  bied  van  wat  die  afgelope  veertig  jaar  en  daarvoor 
gebeur  het.  U sal  meteens  die  talent  van  ouderling  Eddie  Young  as  geskiedskrywer 
raaklees  en  kan  waardeer. 

Lees  'n  mens  die  geskiedenis  na,  kan  jy  nie  anders  as  om  die  Heer  van  die  kerk  vir  sy  genade 
te  dank  nie.  Die  gemeente  het  gegroei  van  'n  wyk  van  Oos-Londen  tot  tans  'n  gemeente 
van  398  belydende  lidmate  met  4 erediensplekke.  Die  kerkgebou  in  die  stad  is  te  klein, 
op  Jeffreysbaai  word  eersdaags  gebou  en  'n  pastorale  hulp  word  DV  binnekort  in  oorleg 
met  die  Christelike  Seemansorganisasie  aangestel. 

Om  dit  te  bereik  was  menslike  verantwoordelikheid  en  opoffering  nodig.  God  het  die 
gemeente  met  talle  hardwerkende  ampsdraers  en  lidmate  geseën.  U lees  sommige  van 
hulle  se  herinneringe  in  hierdie  uitgawe  asook  'n  huldeblyk  aan  wyle  oudl  Gerrit  Witte,  'n 
man  wat  met  die  kerk  se  geld  so  versigtig  gewerk  het  asof  dit  sy  eie  was. 

Die  gemeente  het  soms  'n  opdraande  stryd  gevoer.  Die  Kaap  is  vreemde  wêreld  vir  die 
Hervormde  Kerk.  Maar  ons  invloed  het  gegeld  en  ons  eiesoortigheid  het  bekend  geword. 

Alhoewel  kerkwees  vir  ons  tans  met  groter  getalle  “makliker”  is,  bly  daar  nog  'n  stempel 
oor  om  af  te  druk. 

Ons  is  steeds  deel  van  die  Nederduitsch  Hervormde  Kerk  van  Afrika.  Ons  gemeente  sal 
ook  geraak  word  deur  allerlei  winde  van  verandering.  Ons  is  tog  ook  kerk  in  die  wêreld. 
Maar  dan  moet  ons  kerk  bly,  en  nie  verpolitiseer  of  verwêrelds  nie.  Ons  moet  ons  Kerk 
se  standpunt  handhaaf  om  ons  nie  ten  opsigte  van  watter  politíeke  rigting  ookal  te 
kompromitteer  nie. 

Oor  dit  wat  ons  met  ons  susterskerke  deel,  naamlik  die  Evangelie  van Jesus  Christus,  is  ons 
innig  dankbaar.  Ons  is  ook  dankbaar  vir  goeie  gesindhede  van  susterskerke. 

Ons  plazis  enkele  groeteboodskappe  asook  'n  nota  oor  die  herkoms  van  die  n2iam  DIE 
RAMSHORING.  Enkele  foto’s  asook  ‘n  getallegrafíek  word  geplaas.  Ongelukkig  het  alle 
beloofde  artikels/groeteboodskappe  ons  nie  betyds  bereik  nie.  Dit  sal  DV  in  die  volgende 
normale  uitgawe  van  Die  Ramshonng  verskyn. 

Opregte  dank  word  aan  die  volgende  persone  betuig: 

Die  Feeskomitee:  Ouderlinge  Joe  Coetzee,  Eddie  Young,  Ben  de  Wet,  Johan 
Kruger  en  Willem  Wiegand,  diaken  Louis  Marais,  broers  Dennis  Potgieter,  Sidney 
Saunders  en  Chris  Jacobs,  susters  Joke  Wiegand  en  Trudi  van  Aswegen. 

Die  redakteur,  oudl  Willem  Wiegand,  en  die  skrywers  van  die  ariikels  in  hierdie 
feesuitgawe  vir  ‘n  pragtige  en  uiters  waardevolle  blad; 

Die  Basaarkomitee  onder  leiding  van  oudl  Jaap  Malan  en  mev  Susan  Malan; 

Die  NHSV,  diakens,  katkisante  en  jeug  vir  hulle  bydraes; 

Die  gemeente  wat  gehelp  het  en  finansieel  geoffer  het  vir  die  basaar  en  fees. 

Mev  Eunice  Swart  ons  bekwame  tikster  en  administratiewe  beampte. 

Die  eintlike  interessante  geskiedenis  word  mos  nooit  neergeskryf  of  genotuleer  nie.  Dit 
leef  in  die  harte  van  mense.  Wat  het  die  kinders  byvoorbeeld  alles  aangevang  in  die 
AVBOB-kapel,  ons  eerste  bymekaarkomplek? 

As  herinneringe  by  die  lees  hiervan  by  u opkom,  skryf  dit  asseblief  dadelik  neer  vir  opname 
in  ons  argief.  Die  notuleboeke  maak  byvoorbeeld  nie  melding  van  die  buitedienste  vir  die 
werkers  aan  die  tonnel  by  Uitkeer  nie.  As  u foto’s  opdiep,  leen  dit  asseblief  aan  ons  vir 
kopiëring  en  bewaring. 

Mag  hierdie  publikasie  die  gedagtes  van  oud-lidmate  en  ouer  lidmate  laat  gaan  sodat 
hierdie  fees  as  voorbereiding  kan  dien  vir  'n  behoorlike  50-jarige  herdenking. 

Baie  dankie. 

“Loof  die  Here,  want  Hy  is  goed,  aan  sy  liefde  is  daar  geen  einde  nie!”  (Ps  107:1) 

DsLJSTRAUSS 
Vooisitter : Feeskomitee 
April  1991 

GROETEBOODSKAP  VAN  DIE  RINGSKOMMISSIE 


In  dic  lewe  van  'n  genieente  is  die  viering  van  'n  veertigste  bestaansjaar  'n  mooi  mylpaal, 
want  dit  beteken  dat  'n  gemeente  met  dankbaarheid  kan  terugdink  aan  40  Jaar  se 
volgehoue  bearbeiding  aan  mense  op  daardie  plek. 

Die  sin  en  doel  van  die  Kerk  is  dat  hy  as  organisasie  dienskneg  vir  die  Here  is  om  die 
Evangelieboodskap  oor  die  Here  by  mense  tuis  te  bring.  Aan  die  Kerk  is  dit  opgedra  om 
die  Here  se  kudde  te  laat  wei  en  daardie  kudde  op  te  pas.  Die  waarde  van  die  Kerk  se 
ampswerk  lê  Juis  daarin  dat  daardeur  sulke  groot  dinge  tot  stand  kom. 

Wanneer  'n  gemeente  oor  40Jaar  se  bedieningsgeleentheid  terugkyk  en  sien  hoe  soveel 
van  die  beloftes  van  die  Here  in  die  gemeente  en  vir  die  gemeente  waar  geword  het,  kan 
so  'n  viering  net  geloofsversterkend  wees  en  u vervul  met  die  oortuiging  dat  God  wel  met 
sy  Kerk  op  pad  is  na  die  oorwinning  en  die  voleinding.  Die  Kerk  is  immers  die  een 
gemeenskap  op  aarde  waar  die  triomftogvan  God  (2  Kor.  2:14)  onder  mense  sigbaar  word. 

Mag  u feesvieringe  daartoe  bydra  om  u as  gemeente  aan  te  spoor  om  die  teenwoordigheid 
en  die  begeleiding  van  God  se  Gees  te  glo  en  om  die  Here  met  steeds  verdiepende  oorgawe 
te  dien. 


Ds  WJSLABBERT 
Ringsvooisitler : 
Ringvan  Bloemfontein 

MET  VISIE  EN  GELOOFSVERTROUE  OP  DIE  TOEKOMSPAD  : BOODSKAP  VAN 

DIE  N G KERK 


Hartlik.  geluk  met  die  herdenking  van  die  gemeente  Port  Elizabeth  van  die  Nederduitsch 
Hervormde  Kerk  van  Afrika  se  veertigste  bestaansjaar.  As  ons  saam  met  u terugdink  aan 
hierdie  veertigjaar  wat  verby  is,  was  daar  nie  alleen  die  vreugdevolle  geboortejaar  nie  maar 
ook  moeilikejare  van  groei  en  ontwikkeling  om  te  kom  by  hierdie  besondere  mylpaal 
in  die  geskiedenis  van  u gemeente  en  kan  u ook  nie  anders  as  om  soos  Samuel  van  ouds 
met  groot  dankbaarheid  en  erkentlikheid  teenoor  die  Allerhoogste  u gedenksteen  op  te 
rig  nie  nl.  EBEN-HAESER:  “Tot  nou  toe  het  die  Here  ons  gehelp”  (1  Sam.  7:12).  Watter 
magtige  getuienis  in  hierdie  gesekulariseerde  wêreld  dat  die  Koning  van  die  kerk  vir 
veertig  Jaar,  soos  Hy  in  sy  Woord  belowe  het  (Matt.  16:18;  28;20;  Kol.  2: 1 5),  Sy  kerk  bewaar 
en  instand  gehou  het.  SOLI  DEO  GLORIA. 

Kyk  ons  na  die  toekoms  gaan  ons  'n  nuwe  Suid-Afrika  tegemoet.  Mag  die  Here  gee  dat  ons 
as  kerk  van  die  Here  nie  sal  terugdeins  nie  maar  die  nuwe  tydvak  sal  sien  as  'n 
onvergelyklike  uitdaging  om  as  Sy  kerk  onverskrokke  ons  roeping  te  vervul  om  waarlik 
kerk  van  die  Here  te  wees.  Dat  Hy  ons  visie  en  geloofsdurf  sal  gee  om  probleme  die  hoof 
te  bied  en  in  die  geestelike  nood  en  behoeftes  van  ons  land  se  mense  te  voorsien.  Is  dit 
dan  nie  die  kerk  van  die  Here  wat  ‘n  boodskap  van  hoop  het  in  die  onsekere  en 
veranderende  tye  waarin  ons  lewe  nie  -Jesus  Christus  wat  gister,  vandag  en  tot  in  ewigheid 
dieselfde  is  nie  (Heb.  13:8)?  Die  woorde  van  Ges.  218:1  bemoedig  ons  as  ons  na  die 
onsekere  toekoms  kyk: 

“Hou  CHRISTUS  self  sy  kerk  in  stand  - 
vergeefs  die  hel  se  woede! 

As  Here  aan  Gods  regterhand 
regeer  Hy  ons  ten  goede!” 

Ons  dink  aan  die  woorde  van  Dawid  in  Ps.  23:4:  “Ek  sal  nie  bang  wees  nie,  want  U is  by 
my.  In  u hande  is  ek  veilig,”  asook  die  versekering  van  die  kant  van  die  Here  self  voor  sy 
hemelvaart:  “Ek  is  by  Julle  al  die  dae  tot  die  voleinding  van  die  wêreld”  (Matt.  28:20). 

Ons  bede  vir  u as  gemeente  is  “Lewe  in  onverdeelde  toewyding  aan  die  Here”  (1  Kor.  7:35) 
en  “moenie  in  Julle  toewyding  verslap  nie,  bly  altyd  geesdriftig,  dien  die  Here”  (Rom. 
12:11). 

Mag  ons  meer  as  ooit  tevore  as  Ned.  Hervormde  Kerk  en  Ned.  Geref.  Kerk  mekaar  se 
hande  stewig  vasvat  in  ons  gesamentlike  roeping  as  kerk  van  die  Here  op  die  toekomspad 
in  die  nuwe  Suid-Afrika. 

Mag  u gemeente  in  die  volgende  veertigjaar  onder  die  leiding  en  werking  van  die  Heilige 
Gees  gaan  van  krag  tot  krag. 

Dr  JB  GREEFF 

Voorsitter  Sinodale  Kommissie  NG  Kerk  Oos-Kaapland 

HISTORIESE  OORSIG  - NEDERDUITSCH  HERVORMDE  GEMEENTE  P.E. 


As  gevolg  van  die  Groot  Trek  van  1836  en  die  gebeure  daarna  op  die  staatkundige  en 
kerklike  terrein,  was  Hervormers  yl  gesaai  in  die  Oos-Kaap. 

Weens  die  min  lidmate,  groot  afstande  en  tekort  aan  predikante,  het  pastorale  sorg 
ontbreek  in  die  Algoa-gebied  en  omstreke. 

Na  die  tweede  wêreldoorlog  van  1939-45  het  Nederlandse  immigrante  die  getalle  Her- 
vormers  egter  aangevul. 

I 1947  >19501 


Ds  JJ  Engelbrecht  van  die  Oos-Londen-gemeente  besoek  PE  lidmate  op  'n  ongereelde  basis 
en  doop  op  3-8-47  'n  baba  CJ  Scheepers  in  PE. 

Alhoewel  sommige  lidmate  na  ander  kerke,  veral  die  NG  Kerk  oorgaan,  bly  sommige 
Hervormers  getrou  en  hou  skakeling  met  die  Oos-London  gemeente. 

'n  Versoekskrif  deur  25  lidmate  onder  leiding  van  broer  JB  de  Beer,  word  op  2-8-47 
opgestel  aan  die  Ring  van  Heidelberg  om  'n  gemeente  in  Port  Elizabeth  te  stíg.  Dit  word 
simpatíek  oorweeg  en  goedgekeur  maar  die  aansoekers  word  versoek  “om  te  wag  totdat 
die  tyd  ryp  is”. 

Hierna  word  met  hernude  ywer  gewerk  om  fondse  in  te  samel  ten  einde  'n  eie  predikant 
te  kan  bekostig. 

Inmiddels  besluit  ds  PM  Smith  van  Oos-London  om  in  samewerking  met  ds  JAP  van 
Tonder  van  Dordrecht  die  PE  lidmate  meer  gereeld  te  besoek,  nl.  om  dienste  een  keer  per 
maand  te  hou. 

Op  11-11-50  bring  ds  PM  Smith  sy  eerste  besoek  aan  PE.  Nagmaal  word  bedien  in  die 
Mechanic-saal  van  die  Stadsaal,  waarna  'n  gemeentevergadering  gehou  word. 

Besluite: 

1.  Port  Elizabeth  sal  'n  wyk  word  van  Oos-Londen. 

2.  Br  JB  de  Beer  word  verkies  as  ouderling  en  br  FJ  Scheepers  van  Oos- 
Londen  as  diaken. 

3.  Dat  'n  NHSV  gestig  word. 

4.  Sondagskool  te  stig  - tree  eers  in  werking  op  28.1.51. 

5.  Om  weer  aansoek  te  doen  om  'n  gemeente  te  stíg. 

6.  'n  Werkskomitee  te  verkies  om  bg.  te  implementeer  en  om  fondse  in  te 
samel  vir  'n  eie  gemeente. 


Die  groepie  mense  woeker  entoesiastíes  en  probeer  om  die  Ned.  Herv.  Kerk  so  wyd 
moontlik  bekend  te  stel  deur  middel  van  nuusberigte  en  advertensies  ten  einde  lidmate  op 
te  spoor  en  te  betrek.  Die  Kerkbode  van  die  NG  Kerk  weier  egter  om  so  'n  berig  te  plaas. 


1951|196()^ 


Op  28  en  29  April  1951:  Ned.  Herv.  Gemeente  PE  word  gestig. 

Op  28  April  1951  vind  daar  eers  'n  gemeentevergadering  plaas  in  kamer  7 van  die  PE 
Stadsaal  onder  voorsitterskap  van  ds  SP  Viljoen  die  Ringsvoorsitter.  Ook  teenwoordig 
was  ds  SP  Viljoen  Ringskriba,  ds  PM  Smith  van  Oos-Londen  en  ds  Moolman  van  die  NG 
Gemeente  PE  Sentraal  as  gas. 

Daar  word  op  die  vergadering  besluit  om  'n  gemeente  te  stig,  bestaande  uit  48  belydende 
lidmate  en  89  dooplidmate  wat  dan  verdeel  word  in  drie  wyke. 

Drie  ouderlinge  en  drie  diakens,  skriba,  kassier  word  verkies.  Die  gemeente  besit 
eenhonderd  pond  vyf  sjielings  en  vyf  pennies  in  Volkskas  en  ‘n  orrelfonds  word  gestig. 

Die  gemeentegrense  strek  van  PE  na  Grahamstad,  Fort  Beaufort,  Graaff-Reinet  en  George, 
met  ds  PM  Smith  as  konsulent. 

Na  die  gemeentevergadering  word  die  eerste  voorbereidingsdiens  gehou  deur  ds  SP 
Viljoen  met  Matt.  11:12  as  teks.  Die  pasgekose  kerkraad  word  ook  bevestig. 

Op  29  April  1951  word  Nagmaal  bedien,  waarna  die  eerste  kerkraadsvergadering  gehou 
word  onder  die  leiding  van  ds  PM  Smith. 

Besluite  : 

Ringsafgevaardigdes  word  verkies  asook  ‘n  Superintendent  van  Sondagskool. 

'n  Honorarium  van  twee  pond  tien  sjielings  word  goedgekeur  aan  elk  van  di  Nolte 
en  Viljoen. 

Die  konsulent  sal  vergoed  word  teen  7 en  'n  half  pennies  per  myl  en  tien  pond  per 
nagmaalsdiens. 

Gedurendejunie  1951  skenk  Oos-London  gemeente  hul  ou  orrel  aan  PE.  Dit  word  in  die 
Stadsaal  se  kelder  gestoor  terwyl  daar  voortgegaan  word  met  die  orrelfonds  vir  'n  nuwe 
orrel. 

Inmiddels  word  onderhandelings  met  die  PE  Munisipaliteit  aangeknoop  vir  grond  vir  'n 
eie  kerk. 

Tydens  ds  PM  Smith  se  afskeid  op  24.11.51  oorhandig  hy  'n  waardevolle  nagmaalstafel- 
doek  geskenk  deur  mev  MM  Bezuidenhout  van  Umtata.  Ds  PJJ  Venter  sal  die  werk  in  PE 
voortsit  vanaf  Oos-Londen. 

Gedurende  1952  word  besluit  om  gereelde  ouderlingsdienste  te  hou  vanaf  20  April  om  7- 
30  nm  in  lidmate  se  huise,  asook  in  die  Militêre  Saal  van  Forest  Hill.  Voorts  word  ook 
besluit  om  'n  boufonds  te  stig  en  'n  gemiddelde  offergawe  van  6 pennies  per  lidmaat  per 
maand  te  vra. 

In  1953  word  'n  erf  in  Steytlerwoonbuurt  van  die  PEM  gekoop  teen  'n  onbekende  bedrag. 
Hierdie  perseel  word  later  in  1960  weer  aan  die  PEM  terug  verkoop  weens  industriële 
ontwikkeling  in  daardie  gebied. 

Vanaf  17.11.55  bedien  ds  Buitenweg  die  gemeente  en  word  daar  in  1956  18  banke  vir  35 
pond  gekoop  vanaf  AVBOB.  Dit  word  egter  in  die  NG  Kerksaal  van  Southdene  gestoor 
terwyl  daar  dienste  gehou  is  in  die  Militêre  Saal  tot  einde  April  1956  waarna  dienste  in  die 
AVBOB-kapel  gehou  is  tot  1969  met  die  ingebruikneming  van  die  huidige  kerksaal. 

Dis  interessant  om  daarop  te  let  dat  ds  Buitenweg  PE  een  keer  per  maand  per  skip  besoek 
omdat  dit  goedkoper  was  as  per  motor.  Op  15.11.56  skenk  oudl  PJ  Booysen  'n  silwer 
doopbak  aan  die  gemeente  tydens  sy  afskeid  van  die  gemeente. 

Dit  is  uiters  belangrik  om  daarop  te  let  dat  tot  op  datum  en  ook  hierna  in  die  geskiedenis 
van  hierdie  gemeente,  die  ouderlinge  'n  besondere  genade  van  onse  Heer  ontvang  het  om 
Sy  heilswerk  in  PE  te  doen.  Onder  uiters  moeilike  omstandighede  het  ouderlinge 
kragdadig  en  met  geloof  opgetree  om  die  Kerk  hier  te  dien  en  uit  te  bou. 

Volgens  die  huweliksregister  is  die  eerste  huwelik  in  die  gemeente  bevestig  op  22-12-56 
tussen  Norman  Koekemoer  enjuliana  Beatrix  Antonetta  Potgieter  deur  ds  NH  Buitenweg. 
Huwelike  in  die  gemeente  was  maar  skaars,  want  die  volgende  drie  het  eers  in  1960  en  weer 
drie  in  1966  plaasgevind. 

Op  Saterdag  21.6.58  om  3.00  nm  tydens  'n  kerkraadsvergadering  word  'n  brief  van  die 
Algemene  Kommissie  voorgelees.  Daar  is  besluit  om  PE  fínansieel  te  subsidieer  vir  'n 
predikant,  terwyl  ds  Kramer  aanbeveel  word.  Die  kerkraad  verkies  egter  om  ds  Buitenweg 
te  beroep  en  deel  die  Algemene  Kommissie  mee  dat  PE  vyfhonderd  pond  per  jaar  kan 
bydra  tot  die  predikant  se  salaris  van  1379  pond  per  Jaar. 

Ds  Buitenweg  bedank  egter  die  beroep,  waarna  daar  eers  weer  'n  beroep  uitgebring  is  op 
1.11 .59  vir  proponent  Koekemoer;  hy  bedank  ook  die  beroep.  Op  14.5.60  word  ds  LA  Nel 
as  eerste  leraar  bevestig  vir  PE  gemeente  met: 


Belydende  lidmate  86 
Dooplidmate  96 

Nie  gedooptes  18 

Totaal  200 


Ds  Nel  verlaat  egter  die  gemeente  gedurende  April  1961. 


I 1961» 1970 


Sedert  die  gemeente  vakant  geword  het,  verswak  die  bywoning  van  ouderlingsdienste. 
Die  baie  behulpsame  ds  Buitenweg  verlaat  die  Oos-Kaap  gedurende  August  1963  wat  sake 
verder  laat  versleg,  terwyl  die  orrel  gedurende  April  1964  die  gees  gee. 

Op  27.8.64  besoek  ds  PM  Smith  weer  die  gemeente  vanaf  Pretoria  vir  'n  beroepsverga- 
dering.  Na  verskeie  beroepe  word  ds  GHJ  Marsman  op  20.3.65  beroep  en  arriveer  hy  en 
sy  gesin  in  Junie  1965  in  Port  Elizabeth. 

Intussen  skenk  die  Silvertongemeente  hul  ou  orrel  aan  PE,  Ig.  moet  dit  egter  self  vervoer. 

Op  7.10.64  word  besluit  om  die  huis  in  Tuliplaan  16,  Sunridgepark  vir  R12  000  te  koop  vir 
'n  pastorie  en  intussen  uit  te  verhuur.  Hiervoor  word  'n  lening  van  R12  000  by  Saambou 
aangegaan  omdat  die  gemeente  slegs  oor  R2  000  beskik  wat  die  oordragkoste  van  R1  400 
sal  fínansier.  Gedurende  dieselfde  maand  word  die  eerste  gemeentelike  basaar  gehou  om 
fondse  in  te  samel. 

Daar  word  steeds  dienste  gehou  in  die  AVBOB-kapel,  gemeente  betrokkenheid  bereik  'n 
laagtepunt  en  die  fínansies  is  kritiek. 

Na  ds  Marsman  se  eerste  huisbesoek  program  voltooi  is,  berig  hy  dat  dit  tydens  sy  besoeke 
aan  die  lig  gekom  het  dat  talle  gesinne  se  kinders  die  NG  Sondagskole  besoek  en  selfs 
voorberei  word  vir  geloofsbelydenis. 

Die  kerkraad  werk  nou  weer  met  hernude  ywer  om  lidmate  te  betrek  en  'n  gemeenteblad 
word  uitgegee.  'n  Sondagskool  word  gedurende  September  1965  op  Despatch  gestíg.  Die 

finansiële  posisie  van  die  gemeente  bly  egter  sorgwekkend,  desnieteenstaande  word 
voortdurend  gepoog  om  'n  perseel  of  huis  wat  verander  kan  word  te  bekom. 

Gedurende  Oktober  1966  besoek  mev  Marsman  familie  in  Nederland.  Sy  benut  die 
geleentheid  om  hul  ou  gemeente  te  Urk  (of  Bruinisse?)  te  besoek.  Sy  spreek  ook  verskeie 
organisasies  toe  en  samel  sodoende  die  pragtige  bedrag  van  R347.00  in  wat  die  PE 
Boufonds  verhoog  na  R908.00. 

Daar  word  in  1967  30  stoele  teen  R3.10  per  stoel  aangekoop  vir  die  AVBOB  kapel  en  'n 
Nagmaalservies  word  ook  aangeskaf.  'n  Koster  kon  egter  nog  nie  bekostig  word  nie  en  die 
diakens  moes  die  taak  om  die  beurt  verrig. 

Voorts  besluit  die  Kerkraad  op  24.7.67  dis  'n  klug  om  verder  (16  jaar)  te  worstel  met  die 
PEM  oor  grond;  privaatgrond  sal  nou  gesoek  word.  Aan  die  einde  van  1967  bestaan  die 
gemeente  uit: 


Port  Elizabeth  219  lidmate 

Uitenhage  25 

Grahamstad  8 

Alexandria  4 

Hankey  2 

Stormsrivier  2 

Totaal:  250  siele,  176  belydende  lidmate. 


Die  boufonds  staan  toe  op  R4542-79  waarvan  R2684-50  van  ander  gemeentes  ontvang  is 
as  skenkings  nadat  'n  omskrywe  te  dien  effekte  versprei  is. 


Op  13  Mei  1968  word  'n  spesiale  kerkraadsvergadering  gehou  vir  die  oorweging  om 
Mangoldstraat  11,  Newtonpark  te  koop  as  kerksaal  vir  R21  000.  Die  koste  om  die 
bestaande  huis  te  verander  tot  kerksaal  en  'n  gedeelte  as  woonstel  te  verhuur,  word  begroot 
teen  plus  minus  R8  000.  Die  besluit  om  te  koop  geskied  op  3.6.68. 

Die  NHSV  onderneem  om  te  werk  vir  die  meublement  en  bestel  170  stoele  teen  R13-50 
elk.  Die  gebou  word  ingewy  op  Saterdag  7Junie  1969  om  2-30  nm,  waartydens  ds  Marsman 
die  gedenksteen  onthul  het.  Ds  JGM  Dreyer  van  Potchefstroom  het  die  inwydingsdiens 
gelei,  terwyl  ds  NH  Buitenweg  van  Vereniging  as  seremoniemeester  opgetree  het.  Om 
7-00  nm  het  ds  A Brandt  van  Kaapstad  die  Voorbereidingsdiens  gelei,  waartydens  ds 
Marsman  'n  aantal  katkisante  se  geloofsbelydenis  hanteer  het.  Sondag  8Junie  1969  om  10- 
00  vm  is  die  Heilige  Nagmaal  bedien  deur  ds  CG  Botha  van  Swellendam  en  om  3-00  nm 
is  die  Dankseggingsdiens  gelei  deur  dr  AJG  Dreyer  van  Kaapstad,  waartydens  ds  Marsman 
die  Heilige  Doop  bedien  het. 


Intussen  verswak  die  gemeentelike  finansies  en  'n  beroep  word  gedoen  op  'n  gemiddelde 
offergawe  van  RlO-00  per  maand  per  lidmaat.  Gelukkig  word  daar  gedurende  November 
1969  'n  orrel  geskenk  deur  die  Brixton  gemeente. 

Die  Jaar  word  afgesluit  met  die  boufonds  op  R15  309  wat  die  veranderings  sal  dek.  Die 
gemeentelike  inkomstebegroting  beloop  ongeveer  RIO  000  waarvan  R3  000  gesubsidieer 
word  vanaf  die  Kerkkantoor. 


Gedurende  Oktober  1970  word  selfs  oorweeg  om  die  pastorie  te  verkoop  om  die  skuld  te 
help  delg.  Dit  word  egter  nie  deurgevoer  nie. 

1 1971 >1980] 


Op  1.12.71  word  besluit  om  die  huidige  (nuwe)  orrel  te  koop  van  Suidelike  Orrelbouers, 
Kaapstad,  teen  R4  070-00.  Aflewering  geskied  egter  eers  op  31.3.72.  Die  ou  orrel  is  toe 
verkoop  vir  R1 40-00. 

Die  sewentiger  jare  was  ekonomies  gesproke  'n  moeilike  tydperk  in  die  gemeente  se 
geskiedenis. 

Op  1 Maart  1974  ontruim  ds  Marsman  die  pastorie  om  sy  eie  woning  te  betrek,  waarna  hy 
op  1 Maart  1978  kennis  gee  dat  hy  emeritaat  gaan  aanvaar  gedurende  November  1979. 
Gedurende  Desember  1980  arriveer  ds  Gys  Els. 


1981-1990 


Op  23.7.81  word  besluit  om  die  Tuliplaan  pastorie  te  verbreek  en  te  vergroot  om  dit  meer 
doelmatig  te  maak  ten  bedrae  van  ±R40  000.  Dit  was  meer  ekonomies  beskou  as  om  'n 
ander  huis  te  koop  of te  bou.  Gewone  huise  voldoen  selde  aan  die  vereistes  van  'n  pastorie. 

Tydens  'n  gemeentevergadering  van  30.10.83  word  besluit  om  die  huis  in  Mangoldstraat 
7 direk  langs  die  kerk,  aan  te  koop  vir  R50  000  as  goeie  belegging  vir  'n  latere  doel  waaroor 
die  gemeente  dan  sal  kan  besluit. 

Ds  Fanie  Hoffman  bedien  die  gemeente  van  Januarie  1987  tot  Augustus  1988  vir  'n  kort 
maar  vreugdevolle  tyd. 

Ds  LJ  Strauss  word  op  8.1.1989  in  PE  bevestig. 

Inmiddels  verbeter  die  gemeentelike  offergawes  sodanig  dat  kerkskuld  en  die  huis 
langsaan  afbetaal  is.  Slegs  die  pastorieskuld  van  R7  331-79  is  aan  die  einde  van  1990 
uitstaande.  Met  'n  gemeentevergadering  is  sodoende  R12  000  se  beloftes  gegee.  Saam  met 
die  normale  afbetalings  en  die  opvraging  van  'n  belegging  is  R21  000  in  1990  aan  skuld 
afbetaal.  Gemeentelike  betrokkenheid  verbeter  steeds  en  die  lidmatetal  beloop  398. 

Die  buitewyke  van  die  PE-gemeente 

Dit  is  egter  ook  van  belang  om  daarop  te  wys  dat  die  gemeente  steeds  'n  groot  deel  van  die 
platteland  insluit  naamlik  vanaf die  Vis-  tot  Stormsrivier.  Die  buitewyke  se  geskiedenis  het 
dan  ook  soos  volg  verloop: 

Uitenhage-Despatch : Hierdie  lidmate  besoek  die  kerk  in  PE  totdat  ds  Marsman  op  26.6.66 
die  eerste  diens  hou  in  die  Gereformeerde  Kerk  van  Uitenhage  op  'n  proefgrondslag. 
Bywoning  was  bemoedigend,  waarna  besluit  is  om  dienste  een  keer  per  maand  te  hou  en 
dit  in  die  koerante  te  adverteer.  Sondagskool  is  ook  gehou.  Weens  steeds  dalende 
bywoning  van  eredienste  word  dit  op  7.4.68  gestaak  en  die  Sondagskool  op  24.5.71. 

Gedurendejulie  1975  word  eredienste  hervat  en  goed  bygewoon  en  die  Sondagskool  weer 
ingestel.  In  April  1981  word  besluit  op  dienste  elke  tweede  en  vierde  Sondag;  gedurende 
1 983  word  egter  besluit  om  elke  Sondag  dienste  te  hou  in  die  saal  van  die  Tegniese  Kollege. 
Die  lidmatetal  het  dan  ook  sodanig  gegroei  dat  kategese,  Jeugvereniging  en  'n  NHSV 
afdeling  goed  ondersteun  word  gedurende  1989-90. 

Jeffreysbaai  : Gedurende  Desember  1985  bring  ds  Jaco  Naudé  wat  met  vakansie  was  op 
Jeffreysbaai,  dit  onder  ds  HofFman  se  aandag  dat  daar  'n  aantal  Hervormers  herderloos 
smag  na  bediening  deur  ‘n  Hervormde  predikant. 

Ds  HofFman  volg  die  berig  onmiddelik  op  en  vind  'n  hele  aantal  lojale  en  entoesiastiese 
Hervormers  wat  beskik  oor  'n  ruim  bedrag  vanuit  die  rente  op  'n  belegging  by  die 
Kerkkantoor  deur  'n  sekere  mnr  Wissekerke.  Mnr  Adam  Willemse  het  ook  'n  erf  in 
Paradysstrand  geskenk  vir  kerkdoeleindes. 

Hierdie  ywerige  lidmate  het  dan  ook  op  gedurende  1988  twee  erwe  in  Wavecrest, 
JefFreysbaai,  bekom  teen  'n  prys  van  R55  000  om  'n  kerk  te  bou.  Die  bouplanne  en  ander 
reëlings  word  tans  gedoen. 

Inmiddels  word  eredienste  saans  gehou  in  die  Gereformeerde  Kerk. 

Grahamstad/Poit  Alfred  : Weens  die  klein  getal  lidmate  in  hierdie  gebied  en  die  groot 
afstande  vanaf  PE,  kon  hulle  nie  gereeld  besoek  word  nie.  Gedurende  Oktober  1967 
besoek  ds  Marsman  die  6 lidmate  op  Grahamstad. 

Gedurende  1990  besluit  die  PE  kerkraad  om  Grahamstad  'n  wyk  te  maak  van  PE. 
Kerkraadslede  word  verkies  en  ds  Strauss  bedien  daar  die  Woord  een  keer  per  kwartaal. 
Prof  SP  Prins  hou  soms  vakansie  op  Port  Alfred  en  lei  dan  ook  eredienste  op  Grahamstad. 

ANDER  AKTIWITEITE  VAN  DIE  PE  GEMEENTE 

1.  Diensgroepe 

Sedert  die  bediening  van  ds  Hoffman  is  die  volgende  diensgroepe  tot  stand 
gebring: 

Klub  55  : Diensgroep  vir  bejaardes. 

Siekediensgroep  : Stuur  blomme  en  kaartjies  aan  die  siekes.  Die  NHSV 
voorsien  die  fondse  daarvoor. 

Gesinsorg  : Nog  in  sy  babaskoene. 

2.  Kategese 

Selfs  deur  uiters  moeilike  tye  is  die  taak  van  die  kerk  hierin  nie  verwaarloos  nie  en 
uitgebou  tot  waardevolle  geestelike  versorging  van  ons  verbondskinders. 

3.  Jeugwerk 

Sedert  die  begin  kan  daar  uit  die  notules  afgelei  word  dat  die  jongmense  voor  en 
na  aflegging  van  geloofsbelydenis  onsuksesvol  betrek  is  by  die  Kerk  se  Jeugver- 
eniging  - selfs  tot  vandag  in  1991. 

ACSV  - aktiwiteite  by  skole,  druk  skoolprogramme  en  afstande  mag  bydraende 
faktore  wees. 

Uittreksel  uit  notuleboeke  deur  EDDIE  YOUNG  15.2.1991 

HERVORMDE  KERK  JEFFREYSBAAI-BUITEWYK 


Die  groei  en  bloei  van  ons  buitewyk  JefFreysbaai  kan  interessante  leesstof  vir  toegewyde 
Hervormers  wees.  'n  Probleem  is  altyd  dat  die  skrywer  sekere  detail  mag  vergeet  of  nie 
belangrik  genoeg  ag  om  op  te  teken  nie.  Dit  sal  verwelkom  word  indien  regstellings  en 
byvoegings  deur  betrokkenes  gelewer  kan  word. 

Met  gewaardeerde  hulp  van  broer  JC  Brits  gaan  ons  probeer  om  die  ontstaan  en  groei  van 
die  Jeffreysbaai  buitewyk  kortliks  te  skets. 

In  Desember  van  1985  kom  5 Hervormers  bymekaar  in  dr  Jaco  Naude  se  woonstel  te 
Astonbaai.  Hulle  was  dr  Jaco  Naude  (leraar  van  Gemeente  Wapadrand),  Alida  sy 
eggenote,  Clarence  Wissekerke,  sy  vrou  Suzy  en  Kay  Pinto.  Die  eerste  erediens  op 
Jeffreysbaai  word  by  hierdie  geleentheid  deur  dr  Jaco  Naude  gelei. 

'n  Kersdagdiens  word  in  1986  deur  dr  Jaco  Naude  gelei,  56  Hervormers  neem  deel  aan 
hierdie  besondere  erediens.  Broers Jaap  en  Dave  Malan  van  die  Gemeente  Port  Elizabeth 
woon  hierdie  diens  in  amptelike  hoedanigheid  by.  Agter  die  skerms  (kan  iemand  van 
hierdie  skerms  verwyder?)  moes  daar  heelwat  woelinge  plaasgevind  het,  want  na  die 
erediens  verneem  ons  dat  broer  Clarence  Wissekerke  van  Rustenburg  'n  leningsrekening 
van  ongeveer  RIOO  000  en  broer  Adam  Willemse  'n  kerkerf  in  Paradysstrand  aan 
Jeffreysbaai  se  Hervormers  geskenk  het,  sodat  hier  'n  Hervormde  Kerk  tot  stand  kon  kom. 
'n  Adres-  en  telefoonnommerlys  van  plaaslike  Hervormers  word  by  hierdie  geleentheid 
saamgestel. 

Onder  leiding  van  broers  JC  Brits  en  Johan  Baird  word  'n  bekendstelling  en  opvolgaksie 
geloods  om  eredienste  op  'n  gereelde  grondslag  te  hou. 

Hoe  gelukkig  en  verheug  kan  'n  Hervormer  wees,  veral  hier  in  die  Oos-Kaap  waar 
sommiges  ons  by  die  sektegroepe  sorteer,  om  'n  dinamiese  predikant  soos  ds  Fanie 
Hoffman  te  kon  hê  om  ons  met  die  Woord  te  bedien.  Vanaf  Februarie  1987  lei  ds  Fanie 
Hoffman  ons  eredienste,  aanvanklik  in  die  Newtonsaal,  spoedig  later  in  die  Ned.  Gere- 
formeerde  Kerksaal  in  Nautilusstraat. 

Die  eerste  ouderling  was  broer  JC  Brits  en  die  eerste  diaken  broer  Johan  Baird.  Baie  gou 
word  broers  Japie  Joubert  en  Clemens  Kiessig  as  tweede  ouderling  en  diaken  onderskeidelik 
bevestig.  Br  Clemens  maak  vir  ons  'n  eie  kateder  kort  hierna. 

Aanvanklik  word  Jeffreysbaai  buitewyk  in  twee  verdeel  maar  teen  die  einde  van  1989  word 
dit  noodsaaklik  om  dit  in  drie  te  verdeel.  Johan  Baird  bedank  intussen;  broer  JC  Brits 
aanvaar  nie  vir  die  volgende  termyn  nie  en  Clemens  Kiessig  trek  Vrystaat  toe.  Corrie 
Esterhuizen  en  Lynette  Bosch  word  die  nuwe  diakens  van  wyke  26  en  27;  Gerrit  van 
Heerden  word  as  diaken  in  wyk  28  ingestel.  Vroeg  in  1990  raak  die  Kerkraad  voltallig  met 
die  instelling  van  broers  Louis  Stemmet  en Johan  Baird  as  ouderlinge.  Die  buitewyk  strek 
nou  vanaf  ThornhiII  in  die  Ooste  tot  Joubertina  in  die  Weste  - Broer  Louis  Stemmet  van 
wyk  28  moet  ongeveer  600  kilometer  ry  om  sy  wyk  eenkeer  deur  te  werk! 

Terwyl  hierdie  roeringe  om  wyksverdeling  en  kerkraadsverkiesings  plaasvind,  word  onder 
leiding  van  ds  Fanie  Hoffman  'n  boukomitee  verkies  (bestaande  uit  broers  JC  Brits,  J 
Joubert,  J Liebenberg,  J MuIIer  en  J Baird).  Hierdie  komitee  besluit  om  die  erf  in 
Paradysstrand  in  die  mark  te  plaas  en  om  ‘n  pragtige  erf  in  AD  Keetweg  aan  te  koop.  Met 
goedkeuring  van  broer  C Wissekerke  gebruik  ons  van  die  rente  op  die  leningsrekening  wat 
by  die  Kerkkantoor  inbetaal  was,  om  die  erf  aan  te  koop.  Ons  verkry  toestemming  van  die 
Stadsraad  van  Jeffreysbaai  om  dit  as  kerkerf  te  gebruik. 

Vanaf  1987  begin  hierdie  klompie  Hervormers  werk  om  fondse  in  te  samel  vir  kerkbou. 

Pannekoek  op  Saterdae  binne-in  Tip  Top  en  later  pannekoek  en  sosaties  binne  en  buite 
Tip  Top,  'n  Country-dag  op  Hankey  breek  amper  almal  se  moed  weens  hoë  uitgawes  en 
opofFering  met  min  resultate.  Die  eerste  jaar  se  fondse  gtian  gedeeltelik  verlore  vir  die 
boufonds  weens  onkunde.  In  1989  word  'n  sogentiamde  meubelfonds  gebruik  om  van  die 
fondse  in  Port  Elizabeth  op  te  gaar  vir  ons.  In  1989  word  'n  Boufonds  vir Jeffreysbaai  deur 
die  Kerkraad  goedgekeur  en  ongeveer  R 8 000  word  in  1990  oorbetaal  aan  die  Kerkkan- 
toor  vir Jeffreysbaai.  Ons  werk  op  Humansdorp  se  skou, Jeffreysbaai  se  Skulpiefees,  doen 
bespreldngs  en  reëlings  vir  kunstenaars  en  probeer  steeds  om  twee  Saterdae  per  maand 
by  die  Supermark  - wat  nou  Bloch’s  genoem  word  - pannekoek,  sosaties  en  soms  ook 
koeksisters  te  verkoop.  In  1990  maak  ons  so  bykans  R.15  000  bymekaar  afgesien  van  'n 
bydrae  ten  opsigte  van  die  Kerkbasaar  van  oor  die  R2  000  - die  vorige  tweejare  was  dit  R1 
500  vir  die  basaar.  Deurgaans  word  alle  verpligtinge  teenoor  die  gemeentekas  nagekom. 

Die  eerste  dopeling,  Michelle  Baird,  is  Desember  1987  hier  gedoop.  Die  eerste  katkisant 
om  belydenis  af  te  lê,  was  Anita  Joubert  (1988)  en  in  1990  lê  Isabeau  Joubert  belydenis 
van  geloof  af.  Albei  word  in  Port  Elizabeth  voorgestel.  Charl  Esterhuizen  is  die  eerste 
katkisant  wat  op  Jeffreysbaai  belydenis  van  geloof  aflê  in  1991. 

In  1990  begin  ds  Strauss  om  in  Jeffreysbaai  Nagmaal  te  bedien  na  baie  jare  se  vertoë  deur 
die  kerkraadslede  van  hierdie  wyke.  Die  eerste  nagmaal  hier  was  vir  elkeen  'n  baie 
besonderse  gebeurtenis. 

'n  Boukommissie  word  in  1990  aangestel,  bouplanne  word  opgetrek  en  voorgelê  onder 
voorsitterskap  van  broer  Charles  Joubert.  Die  ander  lede  is  broers  JapieJoubert,  Pieter 
Ploos  van  Amstel  en  suster  Corrie  Esterhuizen  - die  roos  tussen  dorings. 

Die  finale  tekeninge  word  deur  Dry  en  Joubert  Argitekte  in  Pretoria  geteken  en  in  1991 
op  18  April  DV  sal  dit  voorgelê  word  aan  ons  Ringskommissie  vir  goedkeuring  en 
aanbeveling  na  die  Raad  van  Finansies. 

Nou  wag  ons  -ja,  ons  is  nou  al  52  belydende  lidmate  en  15  dooplidmate  - om  te  bou.  Die 
erf  op  Paradysstrand  is  verkoop  op  voorwaarde  dat  dit  hersoneer  word  vir  ontspan- 
ningsdoeleindes.  Dit  sal  ons  'n  R30  000  inspuitíng  gee.  Die  Wissekerkefonds  (len- 
ingsrekening)  het  gegroei  tot  R120  000  wat  binnekort  R1  800  per  maand  aan  rente- 
inkomste  sal  lewer.  Daar  is  reeds  meer  as  R30  000  by  die  Kerkkantoor  bymekaar. 
Eersdaags  sal  dit  R50  000  wees  en  ons  werk  nog  steeds.  Op  die  erf  lê  die  sierstene  reeds 
om  te  bou,  weereens  geskenk  deur  broer  Clarence  Wissekerke  van  Rustenburg! 

'n  Mens  staan  verwonderd  en  kyk  na  hierdie  geskiedenis  en  vergeet  te  maklik  van  al  die 
opoffering,  moeite  en  kostes  wat  daarmee  gepaard  gegaan  het. 

Dit  sal  paslik  wees  om  by  hierdie  geleentheid  ons  opregte  dankbaarheid  uit  te  spreek 
eerstens  teenoor  die  Gemeente  Port  Elizabeth  en  die  Kerkraad  wat  selde  of  ooit  teenstand 
gebied  het  teen  die  woelige  klomp  Turke.  Ons  het  dusver  ‘n  baie  groot  mate  van 
samewerking  en  tegemoetkoming  ervaar.  Tweedens  sal  dit  onvanpas  wees  as  twee  name 
nl  die  van  broers  Clarence  Wissekerke  en  Adam  Willemse  nie  'n  ereplekkie  in  ons  harte 
en  gedagtes  inneem  nie.  Hulle  inisiatiewe  en  bydraes  was  die  vonk  wat  hierdie  klompie 
lidmate  in  Jeffreysbaai  so  besiel  het.  Derdens  moet  ons  al  die  staatmakers  van  die 
fondsinsamelingspogings  bedank  vir  die  opofferinge  wat  vrye  tyd,  liggaamskrag,  voertuie 
en  finansies  betref.  Hier  sal  ons  liewer  nie  name  noem  nie  want  elkeen  se  bydrae  is  nie 
altyd  sigbaar  nie.  Sonder  hierdie  besondere  opoffering,  meelewing,  welwillendheid  en 
samewerking  sou  dit  nooit  moontlik  gewees  het  vir  so  min  lidmate  om  so  ver  te  kom  nie. 

Laastens,  alle  Eer,  Lof  en  Dank  aan  die  Hemelse  Vader  wat  deur  nietíge  mense  werk  met 
Sy  Gees  om  Sy  Koninkryk  uit  tebou  en  die  Evangelie  te  verkondig. 

Oudl  JAPIE  JOUBERT 
Jeffreysbaai 

NEDERDUITSCH  HERVORMDE  SUSTERSVERENIGING  - PORT  ELIZABETH 


Tydens  ds  PM  Smith  se  eerste  besoek  aan  Port  Elizabeth  (11  November  1950)  word  daar 
na  die  Nagmaal  'n  gemeentevergadering  gehou  en  onder  andere  besluit  om  'n  NHSV  te 
stig. 

Dit  vind  op  16  November  1950  in  die  Garlicks  Kafee,  Hoof-  straat,  Port  Elizabeth,  plaas. 
Die  stigterslede  was  mew  De  Beer  (voorsitter),  Pretorius  (sekretaris),  Snyman  (tesourier), 
Roux,  Scheepers,  Potgieter  en  Sallgren. 

Port  Elizabeth  was  toe  nog  'n  wyk  van  Oos-Londen. 

Mev  Van  Vliet  is  in  1967  tot  voorsitter  gekies  en  mev  Verstappen  tot  sekretaris.  In  die  tyd 
gebruik  die  “Zusters”  in  die  notule  die  afkorting  NHZV!! 

Niks  is  nuut  onder  die  son  nie:  Hulle  het  toe  ook  maar  fondse  ingesamel  met  koekverkop>- 
ings  (tot  twee  in  ‘n  maand!)  en  rommelverkopings.  Ds  Marsman  het  werklik  in  al  die  jare 
nie  daarin  geslaag  om  die  woord  “rommer  te  elimineer  nie!  Hulle  het  ook  saam-saam  ‘n 
laslapkombers  gemaak  om  uit  te  loot  - net  soos  onsjare  later.  Hulle  het  ook  ou  koerante 
verkoop. 

Mev.  Meyer  het  by  'n  vergadering  oor  die  erflikheidsleer  gepraat  en  dieselfde  onderwerp 
word  jou  waarlik  in  1991  weer  aangevra. 

Die  Hollandse  krokette  was  toe  al  gewild  en  het  intussen  kenmerkend  van  ons  gemeente 
geword. 

Op  19  Augustus  1967  was  19  dames  aanwesig.  In  al  die  jare  kry  ons  dit  nog  nie  reg  om 
ons  bywoningsyfer  te  verbeter  nie.  In  hierdie  stadium  word  voorgestel  en  aanvaar  dat 
vergaderings  ‘n  amptelike  en  kulturele  deel  moet  hê.  Mettertyd  was  daar  praatjies  oor: 
Bejaardesorg,  kerkmusiek,  die  Connie  Human-tehuis  en  die  MEl.  Daar  was  'n  lesing  oor 
eiers  en  die  gebruik  daarvan,  demonstrasies  deur  Cadbury  en  oor  die  knip  van  patrone. 

Dit  het  ook  algaande  gewoonte  geword  om  blomme  vir  siekes  te  stuur,  siekebesoek  en  oue- 
besoek  te  doen  en  verjaarsdag-  kaarte  te  stuur. 

Op  8 Februarie  1969  is  die  wyse  besluit  geneem  dat  daar  opgestopte  stoele  vir  die  kerk 
gekoop  moet  word.  Teen  RÍ2  per  stoel  sou  die  stoele  R2  000  kos. 

Die  orrelfonds  het  ter  sprake  gekom.  Daar  is  'n  toneelopvoering  beplan  ten  bate  van  die 
orrelfonds.  Die  susters  het  ook  die  naambord  (R80)  fmansier  en  die  kas  in  die  portaal 
(R32).  In  1972  is  ‘n  kerkklok  as  doelwit  gestel  en  in  1973  is  besluit  om  ‘n  tafeltjie  aan  te 
skaf  vir  die  blommerangskikking  as  dit  Nagmaal  is.  Daar  word  ook  bespiegel  oor  tee 
tydens  Sondagskool,  maar  die  kombuis  was  beset  met  'n  Sondagskoolklas.  Gelukkig  is  die 
probleem  mettertyd  oorbrug  en  het  dit  gewoonte  geword  om  gesellig  oor  'n  koppie  tee  te 
vertoef. 

Ds  Marsman  se  veertigste  diensjaar  was  'n  hoogtepunt  en  dit  was  'n  eretaak  vir  die  NHSV 
om  die  verversings  te  verskaf. 

Afdelings  van  die  tak  is  op  Jeffreysbaai  en  Uitenhage  gestig.  Vanweë  die  klein  getalle  op 
Jeffreysbaai  is  besluit  om  dit  voorlopig  eers  te  laat  vaar  sodat  alle  kragte  vir  die  insameling 
van  die  boufondse  beskikbaar  is.  Die  afdeling  op  Uitenhage  het  in  sy  eerste  bestaansjaar 
(1990)  pragtige  werk  gelewer. 

Klein  getalle  en  lang  afstande  was  en  is  nog  altyd  die  hoof  probleme.  Mettertyd  het  meer 
en  meer  susters  die  arbeidsmark  betree,  sodat  dit  vandag  eerder  die  reël  as  die  uitsonder- 
ing  is.  Ons  taak  het  egter  nie  verander  nie  en  ons  hoop  om  in  die  toekoms  verder 
diensbaar  te  wees  en  ons  leuse  uit  te  leef: 

“Wees  ‘n  seën”. 

Mev  MARTIE  EWEST 
Voonitter  NHSV 

13 


HERINNERINGE  VIR  MEER  AS  40  JAAR 


Skrywer  van  hierdie  gelukwense  se  herinnering  aan  Port  Elizabeth-gemeente  strek  vir 
langer  as  die  40 jaar  bestaantyd  van  die  gemeente.  Voor  die  werklike  stígting  was  daar  die 
opsoek-  en  bymekaarmaaktyd  van  Hervormde  lidmate  in  die  omgewing  van  Port  Elizabeth 
sodat  daar  'n  stígtíng  wel  kon  plaasvind. 

Deur  die  toestemming  van  Oos-Londen-gemeente  kon  hulle  predikant  op  'n  betreklik 
gereelde  basis  sy  aandag  aan  Port  Elizabeth  skenk. 

Skrywer  dink  aan  daardie  tyd  van  opsoek  en  aanbidding  as  nog  een  Hervormer  gevind  kon 
word  - diksels  Hervormde  Nederlanders. 

Hy  dink  aan  die  spook  om  'n  plek  vir  aanbidding  te  vind  - van  'n  sysaal  in  die  stadsaal  tot 
die  AVBOB  se  kapel.  Hy  dink  aan  'n  naamverwarring-Nederduitsch  Hervormde  Kerk  en 
Hervormd  Nederduits  Gereformeerde  Kerk  (sogenaamde  De  Vos  Kerk)  - toe  ons  pogings 
om  ‘n  Hervormde  gemeente  te  stig  as  'n  sektepoging  bestempel  is. 

Hy  dink  aan  die  vreugdevolle  tyd  toe  die  stigting  kon  plaasvind  onder  leiding  van  di  AJ 
Nolte,  SP  Viljoen  en  skrywer  self  wat  amptelik  as  konsulent  benoem  is. 

Hy  dink  aan  die  pogings  om  die  subsidie  vir  'n  eie  standplaas  in  stand  te  hou  toe  hy  skriba 
van  die  Kommissie  van  die  Algemene  Kerkvergadering  en  lid  van  die  Raad  van  Finansies 
was. 

Hy  dink  aan  al  die  planne  om  fondse  byeen  te  bring  met  kollektes  in  die  hele  Kerk  om  eers 
‘n  eie  standplaas  en  toe  ‘n  kerkgebou  daar  te  stel. 

Dit  was  'n  vreugde  want  Port  Elizabeth  het  altyd  sy  woord  gehou  en  sy  deel  gedoen. 

Met  aanbidding  dink  hy  terug  vir  die  voorreg  om  Port  Elizabeth  te  sien  kom,  te  sien  groei 
en  na  40  jaar  sterk  en  selfstandig  te  wees.  Die  Hoof  van  die  kerk  word  nederig  gedank  en 
aan  die  gemeente,  van  harte  geluk! 

Ds  PM  SMITH  (Sr) 

Vroeëre  konsulent  en  later  skríba  van  die  Kommissie  van  die  Algemene  Kerkvergaderíng 
Tans  emerítus 

ENKELE  ANEKDOTES  TYDENS  MY  BEDIENING  IN  PORT  ELIZABETH 


Dit  is  aangenaam  om  onder  die  stof  van  etlike  jare  wat  verbygegaan  het,  herinneringe  uit 
te  haal  wat  as  kleinnood  nooit  vergeet  word  nie.  Graag  wil  ek  dit  onder  enkele  hoofde 
vertel: 

Amptelike  bedagsaamheid  en  Herderlike  ekonomisering 

In  die  jare  1955  tot  1960,  net  vóór  die  aankoms  van  ds  LA  Nel  eerste  predikant  van  Port 
Elizabeth,  toe  ons  nog  myle  en  nie  kilometers  gery  het  nie,  en  die  geldeenheid  nog  £.s.d. 
was,  het  ek  en  my  gade  maandeliks  Port  Elizabeth  besoek  vanaf  Oos-Londen.  Vanselfsprekend 
was  die  gemeentekas  maar  klein,  en  die  reistoelae  baie  hoog  - 9 pennies  per  myl.  Ek  kon 
dit  nie  oor  my  hart  kry  om  dit  van  die  gemeente  te  vra  nie,  en  was  tevrede  om  maar  6 
pennies  te  vra.  Maar  die  bedagsaamheid  van  die  kerkraad  kom  nou  hier  in:  Toe  ek  by 
geleentheid  met  huisbesoek  'n  band  met  sy  binneband  verloor  het,  is  ek  by  'n  gemeentelike 
braaivleis  verras  toe  die  kerkraad  'n  spesiale  erkenning  van  waardering  aangebied  het:  Vir 
hulle  predikant  ‘n  skamele  ou  geskenkie,  'n  nuwe  band  met  sy  binneband!  So  het  ons 
mekaar  gedra  en  versorg. 

Ek  het  natuurlik  ook  begin  besef  dat  ek  my  motor  opry,  want  'n  deel  van  daardie  tydperk 
(tot  1958)  moes  ek  ook  Dordrecht,  Cathcart  en  Queenstown  bearbei.  Ek  het  'n  klein  Fiat 
500  gekoop;  lugverkoel;  twee  silinders;  'n  tweesitplek;  topsnelheid:  60  mpu  of  96  kpu. 
Ons  het  die  berge  af  geseepkis.  Met  die  opdraendes  kon  geen  viersilinder  vir  hom 
kersvashou  nie:  35  mpu.  Maar  so  het  ek  ongeveer  72  myl  per  gallon  gekry.  In  ons 
moderne  taal  is  dit  25  km  per  liter,  of  4 liter  per  100  km.  Om  nie  te  vergeet  van  die 
bedagsaamheid  van  Gerrit  Witte  nie,  en  die  sorgsaamheid  van  sy  vroutjie  nie!  Ek  en 
vroutjie  het  op  'n  kersoggend  per  vliegtuig  daar  aangekom  vir  die  kersdiens,  maar  die 
Dakota  het  ons  goed  rondgeskud,  sodat  my  gade  maar  groen  gevoel  het.  Niks  is  gesê  nie, 
maar  Gerrit  het  dit  opgemerk  en  só  bedagsaam  gery  dat  jy  nie  kon  voel  wanneer  hy  nou 
eintlik  wegtrek,  of  spoed  verminder  vir  ‘n  stopteken  nie.  Mev  Witte  het  dadelik  geweet 
toe  sy  vir  die  eerste  keer  my  vrou  ontmoet  en  sy  gesê  het:  “Aangename  kennis  mev  Witte. 
Waar  is  'n  bed?” 

en  toe  dreig  die  wolfhond  my  ! 

Oor  'n  naweek  was  ek  tuis  by  die  familie  Zabo.  Ek  het  vergeet  om  'n  sleutel  van  die  huis 
te  vra  sodat  ek  kon  inkom.  Ek  het  so  'n  ietsie  na  elf  by  die  huis  aangekom  ná  huisbesoek. 
Alles  was  natuurlik  al  donker.  Die  huismense  slaap  al.  Ek  wou  hulle  nie  graag  wakker  maak 
nie.  Ek  merk  toe  dat  die  badkamervenster  op  die  eerste  verdieping  oop  was,  en  vir  'n  aap 
bekombaar  was  omdat  daar  ‘n  hoë  boom  teen  die  huis  gestaan  het.  Nou  word  daar  mos 
beweer  dat  ons  van  die  ape  afstam  ...  Ek  sien  toe  kans  vir  daardie  boom.  Met  apiestyl  het 
ek  bo  gekom,  en  van  ‘n  tak  af  op  die  vensterbank  gekom.  My  skoene  het  ek  toe  uitgetrek 
en  net  toe  ek  suutjies  wou  loop  toe  verskyn  hulle  jong  wolfhond  daar,  baie  aggressief,  totaal 
vergetende  van  ons  vorige  kennismaking.  Hy  het  die  hele  huis  wakker  geblaf en  so  het  mev 
Zabo  die  dominee  gekry:  Weer  in  die  vensterbank. 

Susterkerklike  onbedagsaamheid 

Toe  ons  vir  die  eerste  keer  in  Port  Elizabeth  gekom  het,  het  die  gemeente  nog  sy  eredienste 
gehou  in  een  van  die  barakke  in  die  militêre  basis.  Gedurende  hierdie  tydperk  het  ek  op 
'n  keer  tuis  onder  die  motor  gelê  om  dit  te  smeer  en  die  olie  te  vervang,  toe  twee  broeders 
my  kom  besoek  het.  Beide  was  verbonde  aan  AVBOB.  Die  een  was  een  van  my  lidmate 
in  Oos-  Londen,  en  die  ander  een  was  die  nuwe  streekbestuurder  wat  in  Port  Elizabeth 
ingetrek  het.  Die  gesprek  het  aangenaam  verloop.  Toe  laasgenoemde  dan  ook  verneem 
waar  ons  ons  eredienste  hou,  het  hy  AVBOB  se  pragtige  kapel  aangebied.  Dit  was  'n 
heerlike  uitkoms.  'n  Kapel  met  'n  rustige  en  warm  atmosfeer,  asook  'n  orreltjie. 

Etlike  jare  later  moes  ek  verneem  dat  die  NG  Kerk  se  broederkring  by  AVBOB  hooíkan- 
toor  beswaar  gemaak  het  oor  hierdie  vergunning  aan  die  Nederduitsch  Hervormde  Kerk. 
In  daardie  jare  was  ons  “susterlike”  verhouding  nie  soos  dit  moes  wees  nie. 

In  daardie  tyd  het  die  NG  Kerk  ook  ds  JPJacobs  beroep  as  predikant  met  die  bearbeiding 
van  Nederlandse  Immigrante  as  besondere  opdrag.  Blykbaar  was  die  motivering  dat  die 
NG  Kerk  in  Suid-Afrika  die  direkte  voortsetting  is  van  die  Nederlandse  Hervormde  Kerk, 
en  dat  die  Nederlanders  in  Port  Elizabeth  nou  hulle  tuiste  in  die  Hervormde  Kerk  vind. 
Wat  hierdie  arbeid  aanbetref,  roep  ek  in  herinnering  die  onbaatsugtige  en  reuse  aandeel 
wat  Ben  de  Graaf  in  hierdie  werk  gehad  het.  Sy  ywer  van  onbeperk,  en  sy  volharding  het 
die  deurslag  gegee  tot  die  terugbring  van  baie  gesinne  wat  al  buitekerklik  begin  word  het. 
Daar  was  nie  'n  naweek  wat  ons  daar  gekom  het  dat  Ben  nie  'n  paar  adresse  gehad  het  wat 
ons  moes  gaan  opsoek  nie...  om  nie  te  vergeet  van  talle  wat  ons  met  hulle  aankoms  op  die 
stasie  gaan  ontmoet  het  nie. 

'n  Predikant  vir  Port  Elizabeth 

In  die  Algemene  Kerkvergadering  van  1957  word  'n  pleidooi  gelewer  vir  'n  standplaas  met 
die  oog  op  die  bearbeiding  van  ons  studente  in  Pretoria.  In  myjeugdige  voortvarendheid 
het  ek  toe  onmiddellik  die  stryd  aangeknoop  vir  Port  Elizabeth.  Die  Kerk  kan  mos  nie  'n 
standplaas  hier  dra  waar  studente  tussen  die  weelderige  gemeentes  van  Pretoria  woon  met 
hulle  uitstekende  predikante,  terwyl  Port  Elizabeth,  die  groot  Nywerheidstad  met  ook  'n 
Universiteit  aan  die  kom,  braak  lê  nie.  Alvorens  die  Kerk  nie  die  moontlikheid  skep  dat 
daar  steun  vir  Port  Elizabeth  kom  nie,  sal  die  daarstelling  van  'n  standplaas  vir  studente- 
bearbeiding  toon  dat  die  Kerk  nie  sy  prioriteite  ken  nie.  Tussen  goeie  vriende  is  hierdie 
saak  verder  rondom  die  teetafels  uitgespook.  Die  Kerk  het  wys  gehandel.  Aan  beide 
behoeftes  is  voorsien.  In  April  1960  ontvang  Port  Elizabeth  sy  eerste  predikant. 

TARZAN  ! ! 

Ons  het  ook  die  kategeseklasse  besoek.  In  'n  sekere  week  het  die  film  “The  Ten 
Commandments”  wat  gaan  oor  die  uittog  uit  Egipte,  in  Port  Elizabeth  vertoon.  Ook  het 
die  kategeseles  daaroor  gegaan.  My  gade  kies  'n  klassie  uit  die jongste  groepie  kinders  en 
vra  toe  ewe  terloops  wie  van  hulle  al  hierdie  mooi  film  gesien  het.  ‘n  Klompie  steek  hulle 
handjies  op.  Maar  heel  agter  sit  klein  Du  Toitjie,  en  hy  hou  aan  sy  vingertjies  klap...  hy  wil 
iets  sê,  hoewel  hy  sy  twee  voortandjies  verloor  het. 

“Ja  boetie,  wat  wil  jy  sê?” 

“Juffrou,  Tarzan  ith  net  tho  ‘n  goeie  film!” 

Ds  NH  BUITENWEG 
Vorige  konsulent 
Tans  emeritus 


16 


MY  HERINNERINGE  AAN  DIE  GEMEENTE  PORT  ELIZABETH 


Baie  dankie  vir  die  geleentheid  om  'n  paar  herinneringe  vir  plasing  in  u feesblad  neer  te 
skryf.  As  ek  aan  die  gemeente  Port  Elizabeth  terugdink,  beleef  ek  opwinding  en  vreugde. 
Ek  is  opreg  dankbaar  dat  die  Hervormde  Kerk  dit  destyds  vir  my  moontlik  gemaak  het  om 
‘n  beskeie  bydrae  te  lewer  tot  die  geestelike  versorging  en  die  organisering  van  die 
gemeente.  My  bedieningstyd  was  ongelukkig  heeltemal  te  kort,  hoofsaaklik  omdat  dit  vir 
die  Kerk  onekonomies  was  om  'n  volledige  standplaas  met  net  45  lidmate  te  subsidieër. 

Dit  was  vir  my  as  jong  man  opwindend  om  die  eerste  predikant  van  ‘n  betreklik  nuwe  en 
klein  gemeente  in  ‘n  groot  stad  soos  Port  Elizabeth  te  wees.  Werkgeleentheid  was 
onbeperk  en  die  uitdagings  groot. 

Benewens  die  aangename  sy  van  ons  verwelkoming  deur  gemeente-  lede  was  daar  ook 
konsternasie.  Ons  het  met  die  vervoerkontrakteur  ooreengekom  dat  hy  ons  meubels  sou 
aflewer  'n  dag  nadat  ons  in  die  stad  aangekom  het.  Dit  sou  ons  genoeg  tyd  gee  om  in  die 
pastorie  in  te  trek  voor  die  ontvangs  en  bevestiging.  Ouderling  en  mev.  Koekemoer  het 
ons  gesin  van  vier  die  een  nag  gehuisves.  Die  konsternasie  was  dat  die  meubelwa  eers  agt 
dae  na  die  afgesproke  tyd  opgedaag  het.  Gevolglik  moes  ons  agt  dae  langer  by  ons  gasheer 
en  gasvrou  inwoon.  En  aangesien  ons  kerkklere  in  die  meubelwa  was,  moes  ons  klere  en 
'n  toga  en  bef  leen  om  respektabel  te  lyk  by  die  ontvangs,  bevestiging  en  intreepreek. 
Gelukkig  het  ek  darem  nie  nodig  gehad  om  'n  preek  ook  te  leen  nie!  Hoewel  ons  baie  verleë 
gevoel  het,  het  die  liefde  en  gasvryheid  van  die  Koekemoergesin  ons  gou  van  die 
konsternasie  laat  vergeet.  So  word  onverbreekbare  vriendskapsbande  gesmee. 

Gedurende  ons  verblyf  het  ons  in  twee  huurhuise  gewoon.  Die  eerste  se  adres  was 
Honeysucklelaan  2,  Sunridgepark  en  die  tweede  s’n  Kaapweg  1.  Laasgenoemde  was  'n 
ouer  gebou  met  ruim  vertrekke  waarin  ons  baie  lekker  gebly  het.  Ek  sal  dié  huis  nie 
sommer  vergeet  nie,  want  daar  was  vreeslik  baie  vlooie.  Terwyl  my  oorlede  vrou  ons  seun 
Hennie,  wat  in  Port  Elizabeth  gebore  is,  gevoed  het,  moes  ek  toesien  dat  die  vlooie  nie  teen 
haar  bene  opklim  nie! 

Destyds  het  ons  eredienste  in  AVBOB  se  kapel  gehou.  Gewydheid  het  daar  nie  ontbreek 
nie.  Tegelykertyd  het  die  atmosfeer,  die  bedrywighede  in  die  gebou  en  die  voortdurende 
herinnering  aan  die  verganklikheid  van  die  mens  ons  genoop  om  nederig  te  bly!  Tog  het 
ons  met  dankbaarheid  van  die  kapel  gebruik  gemaak  nieteenstaande  die  verbasende  feit 
dat  lidmate  van  'n  susterskerk  ons  Hervormers  as  lede  van  'n  sektariese  groep  bestempel 
het. 

Ek  wil  graag  ten  slotte  beklemtoon  dat  ek  met  groot  vreugde  aan  die  gemeentelede  van 
Port  Elizabeth  terugdink.  Dit  was  'n  voorreg  om  by  hulle  te  woon  en  saam  met  hulle  te 
werk.  Ek  kan  almal  in  my  herinnering  oproep  al  het  ek  baie  se  name  reeds  vergeet.  Ker- 
kraadslede  wat  ek  kan  onthou  is  ouderlinge  Koekemoer,  Van  Rensburg,  Swanepoel,  De 
Graaf  en  diakens  Hendrik  en  Dennis  Potgieter.  Ek  verlang  gedurig  na  Port  Elizabeth  en 
die  see.  Hoewel  ek  ‘n  gebore  en  getoë  Transvaler  is,  is  ek  baie  lief  vir  die  strande  van  die 
Oos-  en  die  Wes-Kaap.  Ek  wil  my  verstout  om  te  sê  dat  ‘n  aftreeplekkie  in  die  vriendelike 
stad  van  die  Baai  'n  baie  verleidelike  gedagte  is! 

Sterkte  toegewens  vir  u feesvieringe.  Mag  die  Here  u as  gemeente  saam  met  ds  en  mev 
Strauss  en  gesin  nou  en  in  die  toekoms  Sy  onmisbare  seën  skenk. 

Ds  LOUIS  A NEL 

Eeiste  Predikant  van  die  Gemeente  P E 
Tans  emeritus 

Pretoria  23/3/1991 


Geagte  ds  Strauss 

Hartelik  wil  ek  U en  die  Eenvaarde  Kerkeraad  dankie  sê  vir  U vriendelike  uitnodiging  vir 
die  herdenking  en  feesviering  van  die  40  jarige  Gemeentestigting  van  die  N.H.  Kerk  in 
Port  Elizabeth. 

Ek  sou  baie  graag  die  mooi  herdenking  wil  bywoon.  Helaas  is  dit  vir  my  onmoondik. 

Dit  doen  my  (ons)  egter  groot  dankbaarheid  dat  die  Gemeente  P.E.  ons  (my)  na  al  die  jare 
nog  nie  het  vergeet  nie.  Met  dankbaarheid  dink  ek  nog  dikwels  terug  aan  die  aangename 
jare  die  ons  in  P.E.  het  deurgebring. 

Dit  was  intertyd  'n  swaar  besluit  vir  my  man  toe  hy  die  beroep  na  P.E.  kry.  Daar  was  ‘n 
handjievol  Hervormers,  geen  kerk  en  'n  traktement  wat  niegewaardeer  kon  word  nie. 

Ons  het  toe  besluit  om  'n  naweek  in  die  pasgestigde  Gemeente  van  P.E.  te  gaan  kyk.  Ons 
twee  jongste  kinders  en  ons  ook  was  baie  opgewonde  om  die  see  weer  te  sien,  na  soveel 
jare,  want  in  Holland  was  die  twee  gemeentes  net  by  die  see.  Die  verwelkoming  en 
kennismaking  en  vergadering  was  by  wyle  Gerrit  Witte  aan  huis.  Die  eerste  nag  het  ons  by 
Gerrit  en  Magriet  geslaap  en  die  Saterdag  en  Sondag  by  Laura  Potgieter  en  haar  man.  Die 
Maandagoggend  het  my  man  my  egter  beken  dat  hy  die  nag  g’n  oog  het  toegemaak. 
Volgens  hom  was  hy  baie  bekommer  oor  die  klein  groepie  Hervormers  om  die  herderloos 
te  laat.  Ek  het  agtergekom  hy  kry  dit  baie  swaar.  Ek  het  toe  die  “knoop  deurgehak”  en 
sê:  Stuur  'n  telegram  dat  jy  die  beroep  aanneem.  Dit  het  toe  gebeur. 

Die  jare  wat  ons  in  die  gemeente  in  PE  het  deurgebring,  was  van  die  gelukkigste  jare  die 
ons  in  SA  het  deurgebring.  Na  die  eerste  jare,  wat  ons  dienste  op  ongereelde  tye  in  die 
AVBOB  kapel,  het  ons  uiteindelik  'n  stuk  grond  gekry  met  'n  ou  gebou  en  met  behulp  van 
‘n  argitek  en  as  bouer  wyle  Gerrit  Witte,  is  dit  verander  in  'n  kerkie.  Tot  ons  dankbaarheid, 
het  die  kerkie  elke  Sondagoggend  stampvol  gesit,  dikwels  ook  bygewoon  deur  lidmate  van 
die  susterskerke. 

Ek  spreek  van  harte  die  wens  uit  dat  in  die  komende  jare,  dit  goed  mag  gaan  met  die  Ned. 
Herv.  Gemeente  van  Port  Elizabeth  en  ek  wens  u en  u gesin  en  die  Kerkraad  en  al  die 
gemeente  lede  Gods  rykste  sege  toe. 

Met  vriendelike  groete 

Annie  Marsman 

N.B.  Ek  vra  verskoning  vir  my  foute  en  slegte  skrif.  My  oê  gaan  hard  agter  uit.  Ekhet 
dan  ook  in Januarie j.l.  die  leeftyd  van  die  zeer  sterken  bereik  n.l.  tagtigjaar.  A.M. 

(Verkoi't,  maar  teks  onveranderd.) 

GERRIT  EN  MARGRITHA  WITTE 


Die  egpaar  Witte  is  deel  van  die  tradisie  en  karakter  van  die  gemeente  Port  Elizabeth.  Dit 
sal  so  bly  al  is  oom  Gerrit  reeds  oorlede.  In  gesprekke  is/was  dit  gou  dan  hoor jy  alles  van 
die  dae  toe  die  gemeente  nog  'n  wyk  van  Oos-  Londen  was  en  ouderling  Ben  de  Graaf  nog 
voorleesdienste  in  die  AVBOB-kapel  waargeneem  het. 

Vra  uit  oor  Nederland  en  gou  hoor  'n  mens  van  oom  Gerrit  se  dae  in  die  kinderhuis.  Sy 
moeder  is  oorlede  kort  na  sy  geboorte  (30-8-1920)  en  sy  vader  had  geen  ander  keuse  as  om 
hom  in  die  kinderhuis  te  plaas  nie,  want  hy  was  werksaam  op  'n  Rynboot  wat  net  vir  enkele 
ure  op  'n  keer  in  die  Rotterdam-hawe  vasgemeer  het.  Die  kinderhuis  het  ook  geweet  dat 
die  rakker  van  ‘n  Gerrit  Witte  daar  was.  So  presies  soos  hy  later  geword  het,  so  'n  karnallie 
was  hy  glo  in  syjong  dae. 

As  timmerman  is  hy  verplig  om  gedurende  die  oorlogsjare  in  Duitsland  te  gaan  werk.  Toe 
kom  die  besluit  om  na  Suid-Afrika  te  emigreer.  Aan  sy  sy  was  die  pragtige  bruid  Margritha 
Jonkers.  Sy  het  groot  geword  in  Rotterdam. 

So  was  die  bootreis  na  Suid-Afrika  ook  die  wittebroodsreis.  In  die  Kerkraadsnotule  van 
12  April  1989  (die  datum  toe  oudl.  Witte  as  administratiewe  beampte  van  die  Kerkraad 
bedank  het)  staan  daar  oor  hulle  aankoms  in  Port  Elizabeth: 

“Die  Witte  egpaarhet  in  1951  in  Suid-Afnka  aangekom  vanaf 
Holland  Rotherdam  hulle  was  een  maand  getroud.  Alles  en 
almal  was  Engels  en  hy  moes  leer  engels  piaat.  ” 

Maar  die  taal  ten  spyt  het  Gerrit  Witte  Bouers  gou  sy  beslag  gekry.  Daar  bestaan  groot 
dankbaarheid  by  die  egpaar  oor  dit  wat  Suid-Afrika  aan  hulle  gebied  het.  Hulle  drie  seuns 
is  hier  gebore  en  beklee  goeie  betrekkings.  Suid-Afrika  het  hulle  land  geword.  Die 
gemeentelike  inskakeling  het  later  gekom.  Aanvanklik  het  die  egpaar  die  Gereformeerde 
eredienste  bygewoon. 

Deur  bemiddeling  van  oudl  Ben  de  Graaf  het  oom  Gerrit  na  die  Hervormde  Kerk  gekom. 
Hy  is  as  kind  gedoop  maar  het  nog  nie  geloofsbelydenis  afgelê  nie.  Die  siening  in 
Nederland  is  om  kinders  te  laat  katkiseer  en  later  self  te  laat  besluit  wanneer  hulle  gereed 
is  vir  geloofsbelydenis.  Dit  het  die  gevolg  onder  Nederlanders  dat  hulle  'n  gesindheid  het 
van  6f  alles  óf  niks  vir  die  Kerk  nie.  Maar  daarby  kom  nog  die  jong  Gerrit  Witte  se 
uitgelatenheid  wat  te  veel  was  vir  die  Gereformeerde  Kerkraad  en  opsieners  oor  die 
kinderhuis 

In  April  1961  lê  die  41-jarige  Gerrit  Witte  geloofsbelydenis  af  voor  die  eerste  voltydse 
predikant  van  die  gemeente,  ds  LA  Nel. 

"Pligte  as  plekaanwyser  het  hy  aanvaar  omdat  sy  vrou  nie  wou  kerk  toe  kom  nie.  Later  het 
sy  saam  gekom  omdat  sy  en  oudl.  Witte  agter  in  die  kerk  kon  sit.  Mev  M Witte  is  later 
deur  ds  Marsman  aangeneem.”  (Kerkraadsnotule  12  April  1989.)  Die  woelige  kinders  was 
die  rede  vir  die  agtersit! 

Die  gemeente  het  stadigaan  gegroei.  Aanvanklik  was  die  gemeente  Oos-Londen  (waaraan 
PE  toe  behoort  het)  deel  van  die  Ring  van  Heidelberg  (Tvl)!  Sedert  PE-gemeente  gestig 
is,  val  dit  onder  die  volgende  ringe:  Bloemfontein  1951-54,  Heilbron  1954-57,  Bloemfon- 
tein  1957,  Kaapland  1958.  Sedert  1973  skakel  die  gemeente  weer  in  by  die  Ring  van 
Bloemfontein.  Om  'n  ringsvergadering  by  te  woon  was  'n  opoffering.  Hierdie  opoffering 
het  Gerrit  Witte  verskeie  male  as  afgevaardigde  saam  met  oudl  Ben  de  Graaf  gemaak. 

In  1964  het  ds  Marsman  gevra  of  broer  Witte  nie  tydelik  sal  uithelp  as  kassier  nie.  Hierdie 

“uithelp”  het  gelei  tot  ‘n  dienstyd  van  25  jaar.  Aanvanklik  as  kassier  maar  sedert  1980 
(net  ná  die  koms  van  ds  Els)  ook  as  administratiewe  beampte  ('n  pos  wat  al  die  gemeente- 
like  administrasie  omvat). 

Mev  Witte  was  hierin  sy  regterhand.  Vir  enige  predikant  sou  sy  'n  aanwins  wees.  Noem 
slegs  'n  lidmaat  se  naam  en  soos  ‘n  rekenaar  kon  sy  al  die  persoon  se  administratíewe 
besonderhede  uit  die  hoof  verskaf. 

Toe  die  gemeente  besluit  om  'n  eie  kerkgebou  op  te  rig,  is  die  bouwerk  aan  Gerrit  Witte 
toevertrou.  'n  Huis  is  omskep  tot  kerkplek.  Binnemure  is  uitgebreek,  die  vooraansig 
verander  en  'n  boog  vooraan  aangebring.  'n  Kerk  wat  reeds  21  Jaar  gebruik  word  vir  die 
verkondiging  en  aanhoor  van  die  Blye  Boodskap.  Tans  word  hierdie  gebou  met  sy  220 
sitplekke  amper  te  klein. 

Ouderling  Witte  se  lang  termyn  as  gemeentelike  beampte  en  kerkraadslid  is  gekenmerk 
deur  die  oortuiging  waarmee  hy  standpunt  ingeneem  het.  Sonder  om  te  skroom  sou  hy 
selfs  van  mej  Anna  Venter  verskil!  Elke  uitspraak  is  egter  deeglik  oorweeg  en  slegs  die 
gemeente  se  belang  is  vooropgestel.  Almal  het  altyd  presies  geweet  waar  hulle  met  hom 
staan.  'n  Man  van  sy  woord.  Met  die  gemeente  se  geld  het  hy  gewerk  asof  dit  sy  eie  is. 

Die  kerkraadsnotule  het  in  sy  termyn  as  skriba  'n  unieke  karakter  gekry  met  nog  so  hier 
en  daar  'n  HoIIandse  woord  wat  die  geskiedskrywers  gaan  laat  kopkrap  en  ook  vir  menige 
prettíge  oomblik  op  die  vergaderings  gesorg  het. 

Weens  gesondheidsredes  het  oom  Gerrit  besluit  om  as  beampte  en  kerkraadslid  te 
bedank.  Tannie  Magriet  as  inligtíngsbron  het  ook  afgetree.  Die  gemeente  het  op  21  Mei 
1989  tydens  'n  gemeentevergadering  op  gepaste  wyse  aan  die  egpaar  dankie  gesê  vir  hulle 
jarelange  diens. 

Dit  sou  nie  vergesog  wees  om  te  sê  dat  die  voortbestaan  en  groei  van  die  gemeente  vir  'n 
groot  deel  te  danke  is  aan  hulle  aandeel  nie.  Daarvoor  is  ons  die  Heer  van  die  Kerk  innig 
dankbaar. 

Is  sy  genade  nie  groot  dat  Hy  hulle  wat  ver  was  naby  gebring  en  tot  diens  gemaak  het  nie? 

DsLJSTRAUSS 

Predikant 

HERINNERINGE  UIT  DIE  JAAR  1956 


Dit  was  in  diejaar  1956  toe  die  Koekemoergesin  van  Pietermaritzburg  hulle  verskyning  in 
die  Baai  gemaak  het  en  dadelik  begin  navraag  doen  het  na  die  Hervormde  Kerk.  Wat  was 
mev  Koekemoer  se  verontwaardiging  groot  toe  'n  NG  leraar  se  antwoord  was  dat  hy  nie 
wis  waar  die  Hervormers  hulle  samekomste  hou  nie! 

Mettertyd  het  ons  vasgestel  dat  eredienste  wel  in  die  AVBOB-kapel  gehou  word  en 
aangesluit  by  'n  groepie  baanbrekers;  met  'n  leesdiens  elke  Sondagoggend  en  'n  diens  een 
keer  per  maand  deur  ds  Buitenweg  van  Oos-Londen.  Hierdie  man  se  diens  aan  PE  kan 
nooit  na  waarde  geskat  word  nie.  Hy  het  huisbesoek  gedoen,  die  gemeentetjie  leer 
ken,  goed  ken,  en  sy  liefde  vir  ons  was  aansteeklik.  Ons  sal  hom  nooit  vergeet  nie. 

Ds  LA  Nel  was  die  eerste  predikant  van  die  gemeente  en  hy  het  ook  maar  'n  stryd  gehad 
om  dinge  te  laat  vlot.  Hy  moes  in  'n  huurhuis  tuisgaan,  die  gemeentetjie  was  uitgespreid, 
die  bystand  min  en  van  organisasie  nie  veel  sprake  nie. 

Sy  trek  het  ook  eers  'n  week  of  so  na  sy  aankoms  hier  beland  en  moes  die  familie  met  die 
Koekemoers  se  huishouding  tevrede  wees.  Met  die  intrap  was  diejongste  ‘K’  ook  daar  met 
sy  spog  kar  om  die  nuwe  ds  se  oudste  te  vermaak.  Laasgenoemde  (ds  se  seun)  gryp  die 
kar,  skop  die  werklike  eienaar  op  die  skeen  en  verklaar  dat  dit  sy  kar  is.  Die  twee  het  egter 
die  saak  besleg  en  goeie  vriende  gebly. 

Die  gemeente  was  nie  geneë  met  die  feit  dat  hulle  kinders  'n  begrafniskapel  as  'n  kerk  moes 
aanvaar  nie  en  die  huis  in  Mangoldstraat  is  gekoop  en  omskep  soos  dit  vandag  daar  uitsien, 
behalwe  dat  dit  eertyds  die  Wiegandfamilie  gehuisves  het  in  die  agterste  gedeelte. 

Ds  Marsman  het  sy  deel  gedoen  aan  die  bou  van  ons  gemeente  oor  'n  tydperk  van  14  jaar. 
Hy  het  stiptelik  op  tyd  die  kerk  binnegestap  en  sy  diens  het  'n  uur  geduur.  Sy  notas:  so 
groot  soos  3 vingers  saam.  Soms  het  dit  verlore  gegaan,  maar  dit  het  min  geskeel,  die  diens 
het  voortgegaan.  Hy  het  'n  pragUge  manier  gehad  om  'n  vraag  te  verduidelik.  Besprenke- 
ling  of  onderdompeling:  Sy  weergawe:  In  'n  sekere  deel  van  Mesopotamia  woon  'n  groep 
mense  wat  bekendstaan  as  die  Emelekite  en  oorlewing  wil  dit  hê  dat  hulle  afstammelinge 
is  van  die  dissipels  van  Johannes  Die  Doper  en  tot  vandag  toe  besprenkeling  toepas. 
Daarbenewens  beweer  hy  dat  in  Jerusalem  een  dag  3000-plus  mense  tot  bekering  gekom 
het  en  gedoop  is.  Daar  is  nie  riviere  in  die  stad  nie,  die  dames  het  water  op  hulle  skouers 
in  kruike  gedra.  Vir  die  onderdompeling  van  3000  mense  sou  hulle  swaar  gedra  het. 

Op  ‘n  aand  het  my  diaken  en  ek  huisbesoek  gedoen,  toe  die  deur  waar  ons  aanklop 
oopgaan,  ‘n  stem  sê  “ek  heb  visite  kom  'n  ander  aand”.  Ek  kyk  vir  my  diaken  en  hy  vir  my, 
skud  sy  kop  en  ons  is  toe  maar  huis  toe.  Daar  gekom  en  ook  al  moeg,  beween  ek  die  feit 
dat  ek  nie  eers  ‘n  drankie  het  om  hom  aan  te  bied  nie,  behalwe  'n  bottel  mampoer  wat 
iemand  my  eendag  present  gegee  het.  Hy  sê,  “toe  nou  gooi  dan  maar  so  'n  tappie”.  So 
gesê,  so  gedaan.  Die  glas  is  toe  verder  met  'n  bruis  koeldrankie  gevul  en  wat  'n  lawende 
drankie  was  dit  nie!  Na  ‘n  tweede  drankie  het  die  wêreld  beter  begin  lyk  en  toe  hy  moes 
huiswaarts  keer  het  ek  saam  gestap,  sowat  400  tree.  Hy  het  my  weer  terug  vergesel  en  ons 
het  die  paadjie  die  aand  so  3 keer  afgestap:  mooi  wêreld! 

Toe  'n  ds  een  Sondag  vir  'n  Hervormer  vra  hoekom  hy  dan  op  'n  Sondag  tuin  natspuit  was 
sy  antwoord,  “Ag  ds,  die  blommetjies  groei  tog  ook  op  'n  Sondag,  nie  waar  nie?”.  Die  ds 
bevestig  dit  maar  vra  of  hy  hom  volgende  Sondag  in  die  kerk  sal  sien,  aangesien  hy  hicr  kom 
diens  hou?  “Ja”,  was  die  antwoord,  “behalwe  as  dit  ‘n  mooi  dag  is,  dan  gaan  ek  na  die 
Beach”. 

Oom  Johan  KOEKEMOER  : oudroudeiiing 

HERINNERINGE  UIT  DIE  JAAR  1947 


Ek  het  in  1947  na  Port  Elizabeth  gekom  vanjohannesburg.  Hier  was  toe  nie  'n  Hervormde 
Kerk  nie.  Ds  Els  van  die  NG  Kerk  het  gesê  ons  is  Susterskerke  en  ek  kon  hulle  dienste 
bywoon.  In  1950  toe  my  oudste  dogter  gebore  is,  was  ds  Els  nie  meer  in  Port  Elizabeth 
nie.  Die  nuwe  ds  Kleinhans  - na  ons  gevra  het  of  ons  kan  doop,  laat  weet  die  dominee  dat 
hy  nie  vir  Loraine  kan  doop  nie  aangesien  ons  nie  lidmate  van  die  NG  Kerk  is  nie.  Met 
die  gevolg  dat  sy  toe  agt  maande  oud  was  toe  ek  toevallig  gedurende  die  kerknuus  oor  die 
radio  hoor  dat  die  Hervormers  van  PE  ds  PM  Smith  van  Oos-Londen  moet  kontak.  Ek  het 
dadelik  geskryf  en  'n  paar  dae  later  was  die  ouderling  daar  en  na  'n  week  het  ons  toe  kerk 
in  die  stadsaal.  Dit  was  die  heel  eerste  diens.  Tydens  hierdie  diens  is  Loraine  gedoop. 
Ek  is  nie  seker  of  dit  die  15de  of  I7de  Desember  1950  was  nie. 

Na  ds  Smith  onthou  ek  ds  JAP  van  Tonder  (van  Dordrecht)  en  na  hom  wyle  ds  Venter. 
Wyle  ds  Venter  het  aan  huis  van  'n  ouderling  in  Forest  Hill  die  dienste  gelei.  Hier  is  my 
man,  die  Belgiese  Konsul  se  seun  Zabu  en  nog  'n  persoon  aangeneem.  Die  Hollandse 
Konsul  was  destyds  mnr  Kalkoen. 

Ons  het  later  ons  eredienste  in  die  AVBOB-kapel  gehou.  Hierna  het  ons  na  SWA  verhuis, 
maar  woon  tans  weer  in  die  gemeente. 

Mev JOHANNA  WELGEMOED : Uitenhage 

KERKRAAD  NEDERDUITSCH  HERVORMDE  KERK 
GEMEENTE  PORT  ELIZABETH 
BEVESTIGING  VAN  DS.  L.A.  NEL  OP  14  ME1 1960 

Staande:  Diakens.  F.C.D.  Potgieter,  H.A.  Potgieter,  Oudil.  J.F.J.  van  Rensburg,  B.H.  de  Graaf,  J.L  Koekemoer. 
Sittende:  Dss.  A.N.J.D.  Alberts,  N.H.  Buitenweg,  LA.  Nel,  M.J.  Naude. 


KERKRAAD  NEDERDUITSCH  HERVORMDE  KERK 
GEMEENTE  PORT  ELIZABETH 
EMERITAATSAANVAARDING  DS  GHJ  MARSMAN 

1979 

Aqterste  rv  v.l.n.r.:  G.  Witte,  W.  Meyer,  G.  Oosthulzen,  L Strauss,  J.  Malan 
Mlddelste  ry:  H.  v Coller,  W.  Wlegand,  D.  Grobler,  B.  de  Wet,  J.  v Rensburg 
Voorste  ry:  P.  vZyl,  J.  Koekemoer,  Prof.  P.J.T.  Koekemoer,  Ds.  G.H.J.  Marsman,  S.  Potgieter,  T.  De  Haas 


KERKRAAD  NEDERDUITSCH  HERVORMDE  GEMEENTE 
PORT  ELIZABETH  1984 

HUIDIGE  KERKRAAD 

NEDERDUITSCH  HERVORMDE  GEMEENTE 
PORT  ELIZABETH  1991 

Staande:  Diakens  P.E.  Viljoen,  Mej.  P.  Nel,  M.  Capazorio,  J.C.  de  V.  Robertze,  C.J.  de  Beer,  D.  Robbertze,  Oudl.  I.M.  van  Rooyen,  Oudl.  B.  de  Wet,  Oudl.  J.P.  Kruger,  Diaken, 

D.A.  Malanjr.,  Oudl.  J.H.  Nothnagel,  DiakenJ.M.  Malan,  Oudl.  S.P.  Struweg,  DiakenAJ.  Smit,  Diaken  LJ.  Erasmus,  Oudl.  M.F.  Capazorio,  Diaken  G.  Oosthulzen,  Oudll.  F.C.D.  Kruger, 

AS.  Koorts. 

Sittende:  Oudll.  W.J.B.  Wiegand,  A.J.  Steyn,  D.A.  Malan,  J.S.  Malan,  Ds.  LJ.  Strauss,  Diakens  LD.  Marais,  Mev.  H.A.J.  Struweg,  Mev.  G.H.  van  Rooyen,  Mev.  G.H.A.  Comelius 


Ds.  G.H.J.  Marsman  en  mev.  A.  Marsman 


Mev.  M.  Witte  en  mnr.  G.  Witte 

BELYDENDE  LIDMATE 


BELYDENDE  LIDMAATTAL 


Bron  : ALMANAK  en  1990  Ringsvergadering 


ALGEMENE  INLIGTING  : LIDMATE  VERMEERDER 
UIT  ANDER  GEMEENTES  VAN  ONS  KERK 

